Lakimiehen tehtävänä on aina kartoittaa sovinnon mahdollisuus. Suurin osa hometaloriidoista onneksi sovitaan ja usein sopimista helpottaa ammattitaitoiset lakimiehet. Asiassa pyritään ensisijaisesti sovintoratkaisuun, mikäli se vain on tapauskohtaisuus huomioiden mahdollista. Suomessa on myös toimiva tuomioistuinsovittelujärjestelmä, jossa ulkopuolinen ja puolueeton sovittelija auttaa sovinnon syntymistä. Lakimiehen rooli on yhtä merkittävä myös sovintoratkaisuissa, koska lakimies huolehtii sovinnon laillisuudesta ja järkevyydestä sekä esimerkiksi sovintosopimuksen juridisesta toteutuksesta.